**Martin Kukučín Realizmus**

**Dom v strání Slovensko**

*Literárny druh*: román

*Kompozícia*: 18 kapitol

*Bibliografické údaje:*

vydanie: Tatran, 1985 Bratislava

počet strán: 405 (posledná strana románu), 431 (posledná strana knihy)

*Miesto a čas deja:* chorvátsky ostrov na prelome 19. a 20. storočia

*Hlavné postavy:* Mate Berco (uznávaný sedliak), Katica Bercová (mladšia dcéra), Niko Dubčić (mladý budúci statkár), šora Anzula (jeho mama, rešpektovaná statkárka), Dorica Zorkovićová (mladá dievčina), Paško Bobica (mladý sedliak)

*Citáty:* „Ja myslím, že je cieľ vždy ten istý – pozdvihnúť národ, a či skôr ľud.“ (285)

„Nevidíš medzi nimi a nami tú priehradu? Ty hovoríš, že sme pred bohom všetci jednakí! To i ja hovorím – jednakí sme, ale na tomto svete nie sme jednakí. Ani nikdy nebudeme, nikdy!“ (362)

*Môj názor:* Dynamický dej zabezpečoval v celej dĺžke čitateľnosť románu. Navyše, ľúbostná zápletka bola riešená vcelku netradičným spôsobom. Jedinou nevýhodou bola dĺžka (v porov-naní s napríklad Otcom Goriotom som mal pocit, že pomer obsah/dĺžka je tu trochu menší).

*Dej (podľa kapitol):*

1. Mate ako správny patriarchálny sedliak urovnáva spor v rodine medzi nevestou a svokrou.
2. Domov prichádzajú sestry rozumná staršia Matija a divoká ctižiadostivá mladšia Katica.
3. Sestry sú zhrozené sedliackou oslavou. Niko ich pozve na panskú, Katica sa mu zapáči.
4. Niko stretáva Katicu a žiada ju o roku. Ona neprijíma z lásky, ale pre vidinu panského stavu.
5. Šora Anzula nie je nadšená Nikovou voľbou, keď sa jej s ňou zverí.
6. Šora Anzula prechádza po svojich statkoch a je hrdá na to, čo „jej“ sedliaci s jej pomocou vykonali. Rozhodne sa, že udalostiam ohľadom Nikovej ženby nechá voľný priebeh.
7. Mate je zdesený správou o Nikovom a Katicinom vzťahu. Šora Anzula ho ale ukľudní.
8. Paško, ktorému sa Katica kedysi sľúbila, sa dozvedá o jej vzťahu s Nikom.
9. Zandome, Nikov kamarát, ho odhovára od Katice. Paškova banda ohadzuje Nika kameňmi.
10. Zandome posiela Pašku do služby do mesta, aby vedel zabezpečiť v budúcnosti Katicu.
11. Niko sa stretáva s Doricou, s ktorou sa podľa pôvodného plánu mal oženiť.
12. Pri opatrovaní chorého otca Dorice si Niko začína uvedomovať, že jeho miesto je pri nej.
13. Debata, ako pozdvihnúť národ. Dorica sa dozvedá o vzťahu Nika a Katice, je zúfalá.
14. Niko je presvedčený, že Dorica je tá pravá, keď Katica príde na obed do jeho domu a je ťarbavá. Katica si to uvedomí a vynadá Dorici. Je nešťastná, vidina panského stavu zmizla.
15. Niko je verejne s Doricou. Paško sa vracia a odprevádza Katicu domov. Ona je stále zúfalá.
16. Mate vážne ochorie a očakáva koniec. Je ale rád, že sa dožil rozchodu Nika a Katice.
17. Katica prisľubuje Matemu na smrteľnej posteli, že sa vydá za Paška. Je to ale z lásky.
18. Niko a Zandome plánujú založiť vinársku firmu, ktorá bude prospešná ľudu.

**Matej Balog, sexta**